Як адзначыў сябра ініцыятывы, грамадскі дзяяч і мовазнаўца Вінцук Вячорка, людзі старэйшага і сярэдняга пакаленняў, якія сваім дзяцінствам зачапілі страшныя гады савецкага таталітарнага рэжыму, зрабілі шмат для таго, каб памяць пра Курапаты стала складнікам новага ўсведамлення беларускай ідэнтычнасці. “Вось чаму ўсе мы, у тым ліку і дасведчаныя мастакі, павінны перадаць эстафету гэтай памяці творчай моладзі, і, такім чынам, спрыяць вяртанню Курапатаў у народную свядомасць”, — падкрэсліў спадар Вінцук.